rlitschk/wikidir huggingface dataset:
De Gell-Mann Gdeschdnissschwund Effeggd (uff Englisch Gell-Mann amnesia effect) kummd vum Michael Crichton, wua 2002 innem Vordrach gbrääschd hodd. Domid werd bschriwwe, das jemond, wu'n Experd fa ebbes isch, än Zeidungsadiggl iwwa soi G'bied griddisch lese konn unn alle Fehler (Uu- unn Missvaschdenniss etc.) siehd, wude Audor do noigschriwwe hodd. Wonn de Experd donn awwa inde Zeidung waidableddad unn fa ihn fachfremde Adiggl lese dud, donn nimmda des audomdisch fa bari Minz unn vagissd, dass die Adiggl wahschoinlich gons genauso falsch gschriwwe sinn. De englische Bgriff Gell-Mann amnesia effect hodde Crichton nochm Gschbräsch do'driwwa middm Murray Gell-Mann g'numme wail "because I once discussed it with Murray Gell-Mann, and by dropping a famous name I imply greater importance to myself, and to the effect, than it would otherwise have". Michael Crichton: Why Speculate (talk). 26. April 2002. Abgerufen am 31. Mai 2020.
De Teamfehla ischn Fehla, wu uffdreede konn, wonn Laid zommeschaffn. Ma kennd deng'ge, dasses wonn viel Laid on ebbes zommeschaffn, dass onn a was gschaids raus kummd, awwa des ischn Drugschluss. Meschanisme, wie zum Baisbiel Abhängischkaide zwischede Laid erhehd die Wahschoinlischkaid, dass ebbes nedd guud laafe dud. Äni vun dene Meschanisme ischde Obbasunddrugg, wu Laid fiele kennen, wonn ä Mehrhaid ä Meenung hodd, a womma wes, dasses falsch isch. Im Janua 1982 isches uffm Washington National Airport middm Fluuch „Air Florida Flight 90“ zu soem Fehla kumme. S'Fluuchzaisch hoddma nedd gschaid vum Ais b'fraid kabd unnde Schnee hoddsisch uffde Flischl ogsommeld. Währendem Iwwabriefe vunde Pungd vorm Abliesche, hodde Kopilod gsachd “engine anti-ice system". Die Kapitän hodds engeschegnumme unn a gsachd “engine anti-ice system off”, awwa donn die Endaisung nedd ogschdelld wies hedd soi misse. Deswesche hodd donns Ais des "engine pressure ratio (EPR)" Sischdem gschderd. De Kopilod hodd donn de Kapitän minischdens finfmol dodruff hieg'wiese, awwa hodd sisch nedd de Endschaidung vum Kapitän widdasedzd, loszufliesche. Des hedda awwa due misse unn druff bschdeje misse de Schdaadd abzubresche, wails Sischdem og'zaischd hodd, dass do was falsch isch. Des Fluchzaisch isch abgschderzd unn dobai sinn 74 vunde 79 Laid umkumme. Inna Brodugzionsschdedd
Musik iss e Form fun de Kunscht wo aus geordnede Reie fun Teen bestehn. In de Musik gibts des sogenande Nodesysdem. Des iss dodefer do, dass mer wees, wie die Teen geschbielt werre misse. E Melodie setst sisch aus ner Tonfolge sesamme, manschmo sinn ach Pause debei. Die Teen kenne sisch derch Lautstärk (Dynamik), Klangfarb, Tonhee unn Tonläng unnerscheide. Außerdem werre se mithilfe fun Taktstriche in Takte uffgedeelt. Ausm Sesammeklang (Harmonie) von de Teen entsteht die Merschdimmischkeet, aus de Bezieunge zwische de Teen die Harmonik.
Die Ergewnisvazerrung (uff Englisch Outcome bias) ischn Deng'gfehla, wuma baim ermiddle vunde Quwalided vunna Endschaidung mache dud, wonns vunde Endschaidung schun ä Ergewnis hodd. De Effeggd kummd vor allem donn vor, wonns selwe Vahalde zuna edische Vaurdailung fiehre dud wonns eja zuem schleschde als zuem guude Ergewnis fiehre dud, a wonns Ergewnis zufellsich isch. Des isch zwa ähnlisch zum Riggguggfehla awwa s'hodd doch makondi Unnaschied. The Riggguggfehla basierd uff Gedeschdnissvazerunge um die Aggtere zu bginschdische, awwa baide Ergewnisvazerrung guggdma schderga uffs Ergewnis als uff alle onnare Daade. Ma vasuchd so, die Endschaidung middm Ergewnis zu reschdferdische odda abzukonzle unn blended alles onnare dodrum herum aus. Ma beurdaild ä frijari Endschaidung ofd nochm endgildische Ergewnis, onschdadd nochde Quwalided vunde Enschaidung zu dem Zaidpungd zu gugge, wuse gdroffe worre isch unn uffgrund vun dem, was domols a bkonnd gwesd isch. Des ischn Fehla, wail känn Endschaidungsdräscha in die Zukunfd gugge konn un wisse konn, ob sisch ä mehr odda wenischer kalkulierdes Risiggo als des Beschde heausschdelle werd odda nedd. S'isch awwa ofd so, dasses tatseschlische Ergewnis vunna Endschaidung zufelisch zuschdond kummd unn oinische vunde Risigge guud ausgejen, awwa onnare hald nedd. Laid, wu vunde Ergewnisvazerrung boiflussd werren, machen donn die Endschaidungsdräscha fa
De Riggguggfehla (uff Englisch hindsight bias) ischn Deng'gfehla, wu Laid määnen, dass ebbes so hodd jo oidreffe misse, nochdemse des Ergewnis kennen. Des heesd, dasse die Oidriddswahschoinlischkaid vunnem Eraignis iwwaschedzn, wonns donn schun basierd isch. Zum Deel glawen die Laid a, dasse des schun imma so gsachd hawwen, alla dass a die Erinnarung vunde Laid in die Rischdung vum b'konde Ergewnis vazerrd isch. De Blank unn soi Kollesche hawwen gsachd, dass de Riggguggfehla drai Deel hawwe konn, wu vunänonna uuabhängisch sinn. de nochdräschlisch heejare Drugg vunde Zwongsloifischkaid de nochdräschlisch heejare Oidrugg vunde Vorhersaachbakaid ä G'deschdnisvazerrung (guggschd uffm Diagromm) Deswesche konn zum Baischbiel ä Eraignis schbäda glaischzaidisch als zwongslaifisch unn a als wenischa vorhersehba gseje werre als inde Vorschau. De Effeggd vum Riggguggfehla isch erschdmols 1975 vum Baruch Fischhoff onde Carnegie Mellon University in Pittsburgh unnasuchd worre. Wesche dem Effeggd kennen Laid nochm wischdische Eraignis nemme die Umschdend unn Grind, wies zu dem Ergewnis kumme isch, so beurdaile, wiese vor dem Eraignis driwwa gdengd hawwen. Die Laid iwwaschedzn im Riggbligg die Meschlischkaide, dassma des Eraignis hedd vorherseje kenne. Die gängisch Erglärung do'd'vor isch, dass des Wisse vum Eraignis die Daidung unn Werdung vun allar domid zsommehengenda Sachverhald vaännad und deswesche a
De Wahhaidseffeggd (uff English truth effect, illusory (of) truth effect, (frequency) validity effect odda a reiteration effect) (uff Daitsch a Validity-Effekt odda Reiterationseffekt) bschraiwed de Effeggd, dassma ebbes laichda glaawe dud, womas schumol kerd odda g'lese hodd, als womas grad zum erschdemol heere dud. De Wahhaidseffeggd kummd iwwan Brozess vum imblizide Gdäschdniss zuschdond. Ma konn sisch nemme dro erinnare, hodd awwa drodzdem s'Gfiehl, dasses wohr isch. Des hodd a nix midde Wohrhaid vun ebbes zu due. Womma schunmol a was falsches kerd hodd, donn kummd em des a als wohr vor wommas widda here dud. De Effeggd gehd awwa a midd Bilda, wuma so uffb'raide dud, dasse efach im Ghirn zu vaarwaide sinn. Do hodd sisch gzaischd, dass des do'd'zu fiard, dassma Bilda middem falsche Inhald glaawe dud, wonse bloß efach gnuch ozugugge sinn. Uffgfalle isch des inde Wisseschafd inna Schdudje vun 1977 onde Villanova Universität unnde Temple Universität, wuma die Dailnehma gfrochd hodd, ob efache Aussache stimme duen odda nedd. On drai Geleschehaide hawwen de Lynn Hasher, de David Goldstein unnde Thomas Toppino änna Grubb vun Schdudende Lischde midd seschzisch glaubwirdische Aussache gewwe. Oinische d'vu sinn rischdisch unn onnare awwa flasch gwesd. Die zwedd Lischd hoddma die Schdudende zwee
Chrischdian de IV. (* 16. Sepdember 1722 in Bischwiller; † 5. November 1775 uff Schloss Pedderschem) war Herzoch vunn Palz-Zweebrigge. Sei Vadder war Herzoch Chrischdan de III. vunn Palz-Zweebrigge (1674–1735) aus de Berkefelder Linie vunn de Widdelsbacher. Sei Mudder die Karoline vunn Nassau-Saarbrigge (1704–1774). Weil Chrichdtian erchdt 13 Johre aldt war, no demm sei Vadder gestorb war, hadd senächst sei Mamma Karoline die Regendschafft gefiehrd. Allser dann am 22. November 1740 volljährig war, hadder selbschd regierdt. Vunn 1737 aan bis zumm 18. Auguschd 1739 hadd ma ne midd seim Bruder Friedrich zamme zumm Lerne no Leyde geschiggd. Denoh hanse derffe sogar an de franzeesische Keenischshof. Noem 20. Juli 1740 issa dann widder Hemm. Glei denoh hadder dann, weil sischs gud ergeb had sei Schweschder Karoline Henriette middem Landgraf vunn Hesse-Darmstadt verheirad. De Goethe haddrer desweje de Name „Die große Landgräfin“ (pälz. Die groß Landgräfin) gebb. Weesche em Luddwig de XV., derem imma gud gewollt hadd, Isser dann 1758 kadholisch worr. Chrischdian hadd a sei Neffe Karl de II. Auguschd und Max Joseph erzoh. Weil sei Bruder Friedrich noom Sibbejährische Griesch nedd Heem komm iss, sondern lieber in Esterreich geblibb iss. Chrischdian de IV. iss, so saad ma, bei nem Unfall
De Null-Risiko-Deng'gfehla (uff Englisch Zero risk bias unn uff Daitsch Null-Risiko-Verzerrung) ischn Deng'gfehla, wu die Laid vasuchn irschnd ä Risiko zum Deel gons zu vamaide, a wons onnare Meschlischkaide gewwe dud, wus gsomde Risiko waid mehr vaglännare konn. Der Deng'gfehla zaischd sisch ofd, wonns um Gsundhaid, Sischahaid unn Umweld geje dud. De Effeggd bai Endschaidunge hoddma in Umfroche gseje, wuma die Laid iwwa erfunnene unn bschdimmde eschde bolodische Siduazjone bfrochd hodd. Zum Baisbiel hawwen die Bfochde de Kriesch geschede Terrorismus mejr bajaad als des Risiko vun Vakehrsuufäll midd Massnohme zu seng'ge odda gesche die Waffegwald ebbes zu due, wu mehr Laid ums Lewe kummen. Ä onnares Baischbiel isch die Endschaidung, s'Risiko im Beraisch vunnem Manager zu seng'ge, uff Koschde vunnem hejere Risiko fa die gons Firma. Ma vasuchd also gern a glänes Risiko gons zum vschwinde zu bring'ge, als a gressares Risiko gläna zu mache. Bsondas a donn, wonns glänare Risiko äm persenlisch bdriffd. De Null-Risiko-Deng'gfehla machd, dassisch Laid bessa fielen, wail ä Risiko bsaidischd worre isch unn nedd blos vamindad. Wisseschafdla hawwen baide B'andwordung vunnem Frocheboche zu em ausgdeng'gdm B'roinischungszenario so än Deng'gfehla gfunne. Do'd'bai gehds um zwee gfehrlische Ord X unn Y, wubai in jedem Johr bai X
Merzalwe is e Ortsgemä vun de Verbondsgemä Rodalwe im Londkräs Siedweschtpalz in Rhòìlond-Palz, Daitschlond mit 1.252 Inwohner. Nachbarorte sin Lääme, Wiljertswisse, Minschweiler an de Rodalb, Clause un Exklave von Annweiler am Trifels. Die nägschdgreeßer Schdadt is Bärmesens. Merzalwe lait im Pälzerwald, is 30,01 km² groß un 281 m iwwer NN. Durch de Ort fließd e Bach, die Merzalb. Verkehrsòbindung besteht durch die L496. Die Bursch Gräfeschdää, e Burchruin etwa zwä Kilometer östlich von Merzalwe. De Luitpoldturm, e Aussichtsturm,der östlich vum Ort im Wald stehd. Merzalwe is es erschde mool 1237 urkundlich erwähnt wor. In dere Urkund sin em Friedrich III. von Leiningen, bei einer Uffdälung vum domolische Castrum Grebinsteindie, die Dörfer Merichisalbin Rothalbin und Eiswilre zugeschbroch wor. Die Inwohner vun Merzalwe wern a als Neecher bezeichend, was doher komme soll das de Parrer mol vor de versammelt Gemää gesad han soll "Ihr seid doch alles Neecher". De Gemännerot in Merzalwe bestehd aus 16 Mitglieder, die bei de Kommunalwahl am 7. Juni 2009 gewählt wor sin un em ehreomtliche Ortsboiemääschder als Vorsitzender. Boiemääschder is de Benno Schwarz (CDU). Sitzverdälung im Gemännerot: SPD 7 Sitze, CDU 8 Sitze, BGM 1 Sitz. Isidor Markus Emanuel (1905–1991), Bischof vun Speyer Karl Maenner (1850-1927), daitscher
Gimmeldinge is soid 1969 ä Stadtdääl vun Naischdadt an de Woistrooß. Bekannt issär vor allem fer soi alljährlisches Mondelbliedefeschd. In Gimmeldinge leewe rund 2500 Ääwohner. Gimmeldinge liescht uff etwa 200 m ü. NN am Ausdrid des Gimmeldinger Dals aus de Pälzerwald. Deersch den Ordd fließt de Mußbach. Margonde Gibfel iwwer Gimmeldinge sinn unnär onnerem des Woibiet un de Stawebärsch. Zum Ordd doddezu geheert ach, de Mußbach ä Stick ennunä, de sellemols uabhängische Ordd Lobloch, der awwer im Laufe de Johr mit Gimmeldinge zamme wachse is. Nochbarordte vun Gimmeldinge sinn Keenischsbach, Mußbach und Haad. In Gimmeldinge findet des bekonnde Mondelbliedefeschd jährlisch, määßtens im März, stadd. In de Letschti Johr is des Feschd immer greeßer geworre, bis das Dälwesi faschd 30.000 Leit an äänem Wocheend kumme sinn. Vor alläm deersch die Präsenz in de Medie sin viele Leit aus de Kurpälzische unn badenserische Großstädte oagelockt worre. Ach iwwer de Rest vum Johr verdeild verweile in Gimmeldinge uffgrund vun soi gude Woi und soi Laache am Pälzerwald viel Tourischde. Commons: Gimmeldinge – Sammlung vun Bilder, Video un Audiodataie
De Stawebärsch is ä 496 Meter hohi Bärsch iwwerhalb vun Keenischsbach am Rond vum Pälzerwald. De Stawebärsch is Dail des Gebirschszuch Middelhaad. Nochbar-Gipfel sinn des Woibiet, de vordere Langebärsch un de Eckkobb. De Stawebärsch is, uffgrund soi ekschponierti Laach, drotz seni geringere Heh als de umlieschende Bärsche, vun de Roiewene woidhin sischtbar. Uff dem Bärsch steht ä Aussischtsdurm, wo Stawebärschwarte genannt werd. De Turm is 1904 feddisch geworre unn wor damols des erschti Bauwärk vum Pälzawald Veroi. Frieher hot da anoch ä hölzerni Pavillion druffgestanne, den gibbts heit nimmär. De Stawaebärsch is ned middm Audo zu erroische, doddenuff fiere bloß ä paar Wannerweesche. Wannerbarkblätz sinn in Keenischsbach, Gimmeldinge, Deisem unn im Gimmeldinger Dal. Uff dem Stawebärsch gibts ach käh Hitte, deswesche isser ach ned so iwwerloffe wie onnere Bärsche in de Umgewung.
Mußbach is ä Ordd am Unnerlaaf vom gloischnomige Bach Mußbach. Seit 1969 is Mußbach e Ortdeil vun Naischdadt. Bekannt is Mußbach fer soi zwää Woifeschde. Zum ähne de Johanneskerwe und zum onneren de Eselshautfeschd. Mußbach hot etwa 4100 Ääwohner. Nachbarordde sin im Uhrzoischersinn Keenschisbach, Deisem, Ruppertbeersch, Meckrem, Haßloch, Naischdadt, Haad un Gimmeldinge. Commons: Mußbach – Sammlung vun Bilder, Video un Audiodataie
Di Vivien Wulf (* am 14. Januae 1994 in Karlsruhe) is e deidsche Schauschbielern. 2009: Alarm für Cobra 11 – Die Autobahnpolizei (Fernsehserie, Episode Der Prüfer) 2009: Ken Folletts Eisfieber (2-tlg. Fernsehfilm) 2010: Rock It! 2011: SOKO 5113 (Fernsehserie, Episode Das Blut der Ballerina) 2011: The Black Pony – Scars and Bruises (Videoclip) 2011: Nina Undercover – Agentin mit Kids (Fernsehfilm) 2011: Unter uns (Episodenrolle) 2011: Rosamunde Pilcher (Fernsehfilm, Episode Der gestohlene Sommer) 2011: Kreuzfahrt ins Glück (Fernsehreihe, Episode Kroatien) 2011: SOKO 5113 (Fernsehserie, Episode Das Blut der Ballerina) 2012: Der letzte Bulle (Fernsehserie, Episode Ich sag´s nicht weiter) 2012: Alarm für Cobra 11 – Die Autobahnpolizei (Fernsehserie, Pilotfilm Engel des Todes) 2013: Sprung ins Leben (Fernsehfilm) 2013: Kreuzfahrt ins Glück (Fernsehreihe, Episode Hochzeitsreise in die Provence) 2013: Herzensbrecher – Vater von vier Söhnen (Fernsehserie, Episode Schwerer Verlust) 2013: Mega Tsunami (Fernsehfilm) 2014: Der Alte (Fernsehserie, Episode 387 Spiel, Satz, Tod) 2014: Sprung ins Leben 2015: Das Traumschiff (Fernsehserie, Episode Kanada) 2015: Verbotene Liebe (Fernsehserie, Episode Nr. 4643 Dahin, wo es wehtut) 2016: Unter uns (Fernsehserie) 2016: Kreuzfahrt ins Glück (Fernsehfilm, Episode Hochzeitsreise nach Lissabon) 2017: Heldt (Fernsehserie, Episode Cybermobbing) 2017: Wilsberg – Die fünfte Gewalt 2017: SOKO Köln (Fernsehserie,
Die Heflischkaidsvazerrung (uff Englisch de Courtesy bias) ischä haifischi Vazerrung inde Ondworde. Des kummd vor, wonn Laid aus roina Heflischkaid zum Baisbiel ihr Uuzufriedehaid mit ebbes nedd ausdriggen. Alla, endwedda efach lieschen odda efach ebbes inde Ondword weglossen. Des ischn Fehla, wu ofd bai Umfroche uffdrede dud. Inna Schudije zu Reschbeggdlosischkaid und Missbrauch währendna G'burd zum Baisbiel in Krongehaisa unn Klinige, hoddma feschdgschdelld, dass Heflischkaidsvazerrunge ä Ursach fa meschlische falsche B'rischd iwwa solche Vahaldenswaise sinn. Ma hodd Hiewais gfunne, dass in oinische Kuldure hodds die Vazerrung efdas als in onnare Kuldure. Bai denne Kuldure isch die Tendenz heja, des zu saache, wasse deng'ge, dassde Frocheschdella heere will. Des schoind in Asije unn hisponische Kuldure De Fall zu soi. Ma hodd a gfunne, dass die Heflischkaidsvazerrung ebbes ähnlisch isch, wus in Oschdasije hoff. Do naischen die Laid haifisch d'zu Oiwillischung zu zaische, was do dann ä [[Einwillungsverzerrung}Oiwillischungvazerrung]] isch. Wie baide maischde Daadesommlunge, midde Heflischkaidsvazerrung mussma bai Tefelonumfroche awwa gons bsondas uffbasse. Ma hodd vasuchd, ä gudi Umgewung fa Gschbräsch zu schaffe, so dass die Heflischkaidsvazerrung so klää wie meschlisch blaibd unn zu b'tone, dass gude, awwa a schleschde Erfahrunge wischdisch sinn um ebbes lerne zu kenne. Courtesy Bias. Abgerufen am 06.09.2020.
S'B'harre uff Iwwazaischunge , a als konzeptionella Konsavatismus b'zaischend (uff Englisch Belief perseverance odda Conceptual conservatism), heesd, womma mit naije Informazijone konfrondierd werd, wude aischen Iwwazaischung widdaschbreschen, lossen sisch die Laid nedd iwwazaische. Zude ofänglisch Hypothes, uff der b'harrd werd, saachdma a hardnäckischi erschd Hypothes. Unn des isch Deng'gfehla. Womma onimmd, dass razionales Deng'ge a ä Flexibilided im Kobb midd sisch bringd, donn ischs B'harre uff Iwwazasischung ebbes, wuma deng'ge konn, dass Laid monschmol efach irrazional sinn. De Philosoph F. C. S. Schiller määnd soga, dassma des Vahalde „zude grundleschende ‚Nadurgsetz‘ zähl solld.“ Nochm Lee Ross unnem Craig A. Anderson „sinn Iwwazaischunge bemeschenwerd widdaschondsfäisch im Ogsischd vun empirische Befunde, wu logisch vaheerend erschoinen.“ Die folschende Experimend lossen sisch mitdd Hilf vum B'harre uff Iwwazaischunge vaschdeje odda nai belaischde. Die erschd Schduije iwwas B'harre uff Iwwazaischunge howwen de Festinger, Riecken unnde Schachter durchgfird. Die Psischologe hawwen Zaid middem Kuld vabrochd, wu die Midglieda do'd'vu iwwazaischd gwesd sinn, dassde Weltunnagong om 21. Dezember 1954 kumme ded. Nochdem awwa nix bassierd isch, hawwen sisch die maischde Ohänga vunde Seggd nedd vun ihrm Glaawe leese kenne. Womma Vasuchsdailnehma naije Daade gewwe hodd, donn hawwen die Probonde des tendenziell zu wenisch in ihr Bewerdunge oifliese
Siligo isch e Dorf un e Gmäänd uf de Insel Sardinje in Idalje. S hot 848 Oiwuhner unn ä Fläsch vun 43,45 km². D Nochbergmääne sin Ardara, Banari, Bessude, Bonnanaro, Codrongianos, Florinas, Mores un Ploaghe.
S argumentum e siltentio (ladainisch fa „Agumend odda Schlussfolscherunge, wu ausm Schwaische kummen“) ischn Deng'gfehla unnen logischa Feelschluss, baidem die Tatsach, dass ebbes wie än Faggd odda ä Eraignis innem Kontegschd nedd erwähnd worre isch, als Belesch g'numme werd, dasses des jo gaanedd gewwe dud. Onnarefalls heddmas jo sischa erwähnd. Des isch nadirlisch kabbes, wail aus dem Nedderwähne vunnem Faggd nix zwingend gschlosse werre konn. Awwa zomme midd onnare Indizije konn des än vaschdergende Effeggd uff ä Tees hawwe. Deswesche aischend sisch gons bsondas fa Vaschwerungstheorije unn werd a gern mol als Schoinargumend oigsedzd. De Druchschluss hodd die Form Josephus, än jidisch-hellenischdischa Hisdoriga unn Chronischd iwwa die Vabresche vum Herodes, schweischd awwa iwwade Kinnamord in Bethlehem unn folschlisch isches a nedd bassierd, denn schunschd ischde Josephus jo än zuvalessischa Hisdoriga inde Iwwaliefarung vunde schleschde Nochrischde iwwade Herodes. Die grieschisch unn remische Hisdoriga, wu haubdsäschlisch iwwas Leewe unns Werg vum Alexander b'rischded hawwen (Arrian, Diodor, Plutarch und Curtius), sinn die korz Zaidsponn iwwagonge, wude Alexander nochm Josephus in Paleschdina vabrochd hawwe soll. Deswesche issa a ganedd dord g'wesd, denn onnaschdafalls heddma erwaade kenne, dasses erwähnd werd, drodzde gleene B'daidung, wu des jidische Volg domols fa die Griesche kabd hawwen. Person x
De Londkrääs Siedweschdpalz is a Kräs im Siede vun Rhoilond-Palz un umschließd die kreisfreie Stadt Bärmesens, was a de Verwaldungssitz is. Er is 953,76 km² groß un hot 99.605 Inwohner, vun denne 49247 männlisch unn 50651 waiblisch sinn. Landrat is de Hans Jörg Duppré vun de CDU. De Londkräs Siedweschdpalz liechd im Siedwesschde vun Rhoilond-Palz unn de Palz. Im Oschde hot der Kräs Otail am Pälzer Wald, im Weschde an de siedweschdpälzische Hochfläsch. Im Oschde liegd aa des Dahner Felselond, wo Durismus betriwwe werd. In der Näh vun Bärmesens endschbringd de Lauderbach. Endschdanne isch der Londkräs Siedweschdpalz am 18.2.1814. Die haidischen Grenze sinn 1968/72 dorsch ä derridorriale Verwaldungsrefoam feschdgelechd worre. Der Londkräs Bärmesens hot im Johr 1969 ausm uffgelesden Londkräs Bergzabern die Gemäände Darschtoi, Dimbach, Lug, Schwanem, Schbergelbach unn Wilgartswiese uffgnumme. Die domols selbschdscdändische Gemäände ausm Londkräs Bärmesens Erlebrunn, Fehrbach, Hengsberg unn Winzeln sinn noch Bärmesens oigmäänded worre, ewweso de Ordsdail Niedasimde vun Simde. De Londkräs Zweebrigge isch 1972 midd seene maischde Gemäände oigmäänded worre. Saidm 1.1.1997 heeßt der Londkräs Bärmesens Londkräs Siedweschdpalz. Ergebnis vun der Londkräswahl am 7. Juni 2009: Die offiziell Houmpäidsch vum Londkräs Siedweschdpalz.
S'argumentum ad consequentiam (ladainisch fa „Agumend odda Schlussfolscherunge iwwa die Konseqwense“) ischn Deng'gfehla unnen logischa Feelschluss, baidema uff die Rischdischkaid odda Falschhaid vunna Aussach schliesse dud, tipischawais a ebbes, woroma glaawe dud, efach wailma deng'gd, dass die Grind unn Grundlaache fa den Schluss winschenswerde odda nedd winschenswerde Konseqwense hawwe werren. Des werd donn ofd middm Appell on Gfiehl b'grind. Des isch awwa kabbes, wailma ausde Tatsach, dass jemond die Grundlaache vunna Aussach fa winschenswerd odda a nedd halde dud, nix fa die Gurndlache noch fa die Aussach g'folschad werre konn. Des isch donn efach bloß än persenlischa Bliggwing'gl. Inde Logig b'ziehd sisch die Schlussfolscherung iwwa die Konseqwense bloß uff Agumend, wu die Wohrhaid vunnem Schluss (wohr odda falsch) b'haubdn unn wu nedd uff die formal Rischdischkaid vunnem Schluss ausde Vorausedzunge guggn. Ma guggd a nedd uff Agumend, wu die Erwinschdhaid vunde Vorausedzunge vundem Schluss („guud odda schleschd“ odda „rischdisch odda falsch“) b'hondln, sondan uff ihrn Wohrhaidswerd. Die Aad vun Schluss isch awwa waidvabraid, derf awwa nedd middm argumentum ad baculum glaischgschdelld werre, wu midd kinschdlische, ausg'dachde Konsequense wie zum Baisbiel „Schdrofe“ kummd, um zu saache, des derfma nedd mache. Des isch donn än Schbezialfall. De Druchschluss hodd die Form, wu
S'Wunschdeng'ge ischn Deng'gfehla, baidem sisch Laid uff ihr Gfiehl unn ihrm Glaawe schdidzn, schdadd uff Fagde, Daade unn wassma zaische konn. Wunschdeng'ge isch a'n flascha Schluss vunde Aad, womma mänd, dass ebbes, wassma uns winschen, donn a tatsäschlisch so isch odda kumme dud. De Schluss hodd die Form „Isdch winschma das P unn deswesche isch odda kummd a P“. S'Wunschdeng'ge isch vavond middm argumentum ad consequentiam unnem argumentum ad baculum. A. Bastardi, E. L. Uhlmann, L. Ross, 2011, Wishful Thinking: Belief, Desire, and the Motivated Evaluation of Scientific Evidence, Psychological Science 22(6), Seiten 731–732, doi: 10.1177/0956797611406447, pmid: 21515736 Gary Curtis: Logical Fallacy: Wishful Thinking. In: fallacyfiles.org. Abgerufen am 11.10.2020.
S'argumentum ad baculum (ladainisch fa „Agumend odda Schlussfolscherunge iwwade Prischel) ischn Deng'gfehla unnen logischa Feelschluss, baidema die Rischdischkaid odda Falschhaid vunna Aussach odda Schlussfolscharung iwwa die Odrohung vun G'wald gehd. S'argumentum ad baculum werd zum Baischbiel bnudzd, womma die negadive Auswirgunge vunde Gescheposidzion odrohe dud unn sowas saachd wie „Glaabma was ischda saache du odda krischd glaisch ä paa Prischel“. S'Argumentum ad baculum ischä Aad vum Argumentum ad consequentiam. De Druchschluss hodd die Form Odda P konn alles soi (Folda, B'schdeschung). S'muss x bloß gnuch modiviere ummen Vorschlach zuzustimme. Demagoge b'nudzn des gern, umä Debadd zu ännare unn Gwald ozudrohe um Geschna unnä Opposition zum Schwaische zu bringe. Zum Baisbiel hodde Donald Trump soi Geschna zum Schweische g'brochd, indemma in Tweets, de g'walddedische Mob, wu in soim Nome G'wald ausgeiebd hodd, dulded, umschmaischeld unn sich waischad se zu vaurdeele. Walton, D., Ad Baculum in the Logic Textbooks, Scare Tactics: Arguments that Appeal to Fear and Threats, Springer Netherlands, 2000, 31-70. Sternberg, R. J., III, H. L. R., & Halpern, D. F. (2007). Critical Thinking in Psychology. Cambridge University Press. A. Schopenhauer, Eristische Dialektik oder Die Kunst Recht zu behalten. 1830/31. (Edition Arthur Hübscher (1966); Haffmans Verlag, Zürich 1983, ISBN 3-251-00016-0)